IMISLab/GreekWikipedia huggingface dataset:
Πυανόψια

Τα Πυανόψια ή Πυανέψια ήταν γιορτή στην αρχαία Αθήνα προς τιμήν του Απόλλωνα με αναίμακτη θυσία καρπών και φρούτων, των πρώτων καρπών μετά τη συγκομιδή. Στην κλασική εποχή, τα Πυανόψια αποτελούσαν μέρος της γιορτής των Θησείων. Ο Λυκούργος αναφέρει πως στην Αθήνα η γιορτή αποκαλούνταν Πυανόψια, ενώ οι υπόλοιποι Έλληνες την αποκαλούσαν Πανόψια, διότι «φαίνονταν όλοι οι καρποί» (πάντας τοὺς καρποὺς τῇ ὄψει).

 Σύμφωνα με την παράδοση, το έθιμο αυτό καθιερώθηκε από τον Θησέα όταν ξεκίνησε για την Κρήτη για να σκοτώσει τον Μινώταυρο. Καθ' οδόν σταμάτησε στην Δήλο και έκανε θυσία στον Απόλλωνα, λέγοντας ότι σε περίπτωση που κερδίσει την μάχη με τον Μινώταυρο θα του προσέφερε στολισμένα κλαδιά ελιάς για να τον ευχαριστήσει. Επιστρέφοντας στην πατρίδα του, ο Θησέας εκπλήρωσε την υπόσχεσή του με αυτό τον θεσμό. Κατά το ταξίδι του γυρισμού, τα τρόφιμα στο καράβι είχαν τελειώσει. Έτσι την έβδομη μέρα, οι σύντροφοι του Θησέα μάζεψαν ό,τι μπορούσαν να βρουν και τα μαγείρεψαν κάνοντας φασολάδα. Η γιορτή γινόταν στις 7 του ομώνυμου μήνα. Η ετυμολογία της λέξης σημαίνει «ημέρα της φασολάδας» (πύανα/κύανα, κύαμοι=κουκιά). Έβραζαν κάθε είδους όσπρια μαζί με κριθάρι και κάναν φασολάδα, από την οποία προσέφεραν μια πιατέλα στον θεό Απόλλωνα, τον Ήλιο, την Αθηνά και τις Ώρες. Κατά τη διάρκεια της γιορτής γινόταν πομπή κοντά στο ναό του Απόλλωνα. Στόλιζαν την ειρεσιώνη, ένα είδος κλαδιού ελιάς ή δάφνης, όμοια με το σημερινό χριστουγεννιάτικο δέντρο. Το όνομα του στολισμένου αυτού κλαδιού προέρχεται από τα μάλλινα (είριον=μαλί) κορδελάκια λευκού και πορφυρού χρώματος που του κρεμάγανε μαζί με μπισκοτάκια από μέλι, λάδι και κρασί. Με το δεντράκι αυτό οι άνθρωποι ευχαριστούσαν τον Απόλλωνα για την καλή σοδειά του καλοκαιριού και εύχονταν ο ερχόμενος χρόνος να είναι επίσης ευνοϊκός. Άλλη ονομασία της ειρεσιώνης ήταν ικετηρία (από το ικετεύω, παρακαλώ). Ένας νεαρός του οποίου οι γονείς ήταν ακόμα εν ζωή (παίς αμφιθαλής) περιέχυνε την ειρεσιώνη με κρασί από έναν τελετουργικό αμφορέα και κρεμούσε το δεντράκι στην πύλη του ναού του Απόλλωνα. Σύμφωνα με άλλες πηγές (π.χ. Αριστοφάνης), την ειρεσιώνη την κρεμούσαν και στα σπίτια, ιδίως στα αγροτικά, στην πόρτα του σπιτιού, και το άφηναν εκεί έναν ολόκληρο χρόνο μέχρι να το ανανεώσουν με ένα νέο κλαδί. Το παλιό το έκαιγαν. August Mommsen (1898). «Feste der Stadt Athen im Altertum, geordnet nach attischem Kalender» (στα Γερμανικά). B.G. Teubner. Ανακτήθηκε στις 20 Αυγούστου 2009. Parke, H.W. (1977). «ch. 5». Festivals of the Athenians. Aspects of Greek & Roman Life Series (στα Αγγλικά). London: Cornell University Press. σελ. 1281. ISBN 0801410541. Dictionary of Greek and Roman Antiquities, John Murray, London, 1875 Θεογονία - Πυανέψια Πάνθεον - Πυανέψια και Μεταγείτνια
Φεστιβάλ Atlas

Το Φεστιβάλ Atlas είναι ένα ετήσιο φεστιβάλ μουσικής και τέχνης που πραγματοποιείται στο Expocenter στο Κίεβο της Ουκρανίας. Το φεστιβάλ ιδρύθηκε ως Σαββατοκύριακο Atlas από τον Ντμίτρο Σιντορένκο και διοργανώνεται από την εταιρεία διοργάνωσης εκδηλώσεων PMK και την αίθουσα συναυλιών Atlas. Το 2022, το φεστιβάλ μετονομάστηκε και πήρε το όνομα που έχει μέχρι σήμερα. Η εκδήλωση περιλαμβάνει πολλά είδη μουσικής, όπως ροκ, ίντι, χιπ χοπ και ηλεκτρονική χορευτική μουσική.

 Το πρώτο Σαββατοκύριακο Atlas πραγματοποιήθηκε στο Art-factory Platforma. Συνολικά 30 καλλιτέχνες πήραν μέρος στο φεστιβάλ και η ίδια η εκδήλωση συγκέντρωσε περισσότερα από 20.000 άτομα. Συμμετέχοντες: BoomBox, The Hardkiss, ONUKA, Τζαμάλα, Bahroma, O.Torvald, SunSay, The Maneken και άλλοι. Το 2016 ήταν η πρώτη φορά που το Σαββατοκύριακο Atlas πραγματοποιήθηκε στο Expocenter της Ουκρανίας. Η εκδήλωση συγκέντρωσε 130 καλλιτέχνες σε 6 σκηνές. Συμμετέχοντες: The Subways, Kwabs, Apocalyptica, Mashina Vremeni, GusGus, Splean, Τζαμάλα, BoomBox, 5'nizza, Monatik, ONUKA, Noize MC, Druha Rika, SunSay και άλλοι. Οι ημερομηνίες του φεστιβάλ του 2017 ήταν 28 Ιουνίου - 2 Ιουλίου. Βασικοί συντελεστές: The Prodigy, Kasabian, Τζον Νιούμαν, Three Days Grace, Röyksopp, Monatik, Verka Serduchka, Rudimental, Yellow Claw. Άλλοι καλλιτέχνες: Nothing but Thieves, The Hardkiss, BoomBox, Noize MC, O.Torvald, Royal Canoe, Therr Maitz, Dakh Daughters, ONUKA, Vivienne Mort, DETACH, Bondage Fairies, Stoned Jesus και άλλοι. Στην εκδήλωση εμφανίστηκαν περισσότεροι από 250 συνολικά καλλιτέχνες σε 8 σκηνές κατά τη διάρκεια 5 ημερών. Περισσότερα από 350.000 άτομα επισκέφτηκαν το φεστιβάλ το 2017. Οι ημερομηνίες του φεστιβάλ του 2018 ήταν 3 Ιουλίου - 8 Ιουλίου. Βασικοί συντελεστές: The Chemical Brothers, Placebo , Martin Garrix, Λάουρα Περγκολίτσι, Nothing But Thieves, Lost Frequencies, Tom Odell. Το Σαββατοκύριακο Atlas 2018 το παρακολούθησαν συνολικά πάνω από 527.000 άτομα. Οι ημερομηνίες του φεστιβάλ του 2019 ήταν 9 Ιουλίου - 14 Ιουλίου. Βασικοί συντελεστές: Liam Gallagher, The Black Eyed Peas, ASAP Rocky. Το Σαββατοκύριακο Atlas 2019 το παρακολούθησαν πάνω από 538.000 άτομα. Επίσημος ιστότοπος του Φεστιβάλ Atlas Κανάλι του Φεστιβάλ Atlas στο YouTube
Αιμιλία της Σαξονίας

H Αιμιλία, γερμ. Emilie von Sachsen von Wettin (27 Ιουλίου 1516 – 9 Απριλίου 1591), από τον Οίκο των Βέττιν, ήταν κόρη του δούκα της Σαξονίας και με τον γάμο της έγινε μαργραβίνα του Βρανδεμβούργου Άνσμπαχ.

 Ήταν η δεύτερη κόρη του Ερρίκου Δ΄ δούκα της Σαξονίας και της Αικατερίνης του Μεκλεμβούργου, κόρης του Μάγκνους Β΄ δούκα του Μεκλεμβούργου. Παντρεύτηκε το 1533 τον Γεώργιο των Χοεντσόλερν μάργραβο του Βρανδεμβούργου-Άνσμπαχ και είχε τέκνα: Σοφία 1535-1587, παντρεύτηκε τον Ερρίκο ΙΑ΄ των Πιάστ, δούκα της Λεγκνίτσα. Βαρβάρα 1536-1587. Δωροθέα-Αικατερίνη 1538-1604, παντρεύτηκε τον Ερρίκο Ε΄, κύριο του Πλάουεν και μπουργκράβο του Μάισσεν. Γεώργιος-Φρειδερίκος 1539-1603, μαργράβος του Βρανδεμβούργου-Άνσμπαχ. Siegfried Hänle (1878): "George Frederick (Margrave of Brandenburg-Ansbach and Brandenburg-Bayreuth)", Allgemeine Deutsche Biographie (ADB) (in German), 8, Leipzig: Duncker & Humblot, pp. 614–619 (mentioned in the article about her son)
Άννα της Βουργουνδίας

Η Άννα της Βουργουνδίας, δούκισσα του Μπέντφορντ (30 Σεπτεμβρίου 1404 - 14 Νοεμβρίου 1432) ήταν κόρη του Ιωάννη του Ισχυρού δούκα της Βουργουνδίας και της συζύγου του Μαργαρίτας της Βαυαρίας.

 Παντρεύτηκε στις Τρόγ τον Ιούνιο του 1423 με τη Συνθήκη της Αμιένης τον Άγγλο δούκα Ιωάννη του Λάνκαστερ, γιο του βασιλιά της Αγγλίας Ερρίκου Δ΄ προκειμένου να εδραιωθούν οι συμμαχικές σχέσεις της Αγγλίας με τον αδελφό της Άννας, Φίλιππο Γ΄ τον Καλό δούκα της Βουργουνδίας. Η συμμαχία αυτή είχε ως αποτέλεσμα τη συνέχεια της Αγγλικής επιρροής στη Γαλλία, ο σύζυγος της Ιωάννης ορίστηκε αντιβασιλιάς της Γαλλίας με τον θάνατο του μεγαλύτερου αδελφού του βασιλιά της Αγγλίας Ερρίκου Ε΄ στις 31 Αυγούστου 1422, ο νέος βασιλιάς της Αγγλίας και ανιψιός του Ερρίκος ΣΤ΄ ήταν μόλις 7 μηνών. Ο εμφύλιος πόλεμος ανάμεσα στον Οίκο της Βουργουνδίας και τον Οίκο των Βαλουά είχε σαν τραγικό αποτέλεσμα για τους Γάλλους μεγάλες απώλειες εδαφών στην ηπειρωτική περιοχή από τους Άγγλους. H σχέση της Άννας με τον σύζυγο της ήταν ευτυχισμένη αλλά η Άννα πέθανε χωρίς να αφήσουν απογόνους, η Άννα πέθανε στις 14 Νοεμβρίου 1432 στο Παρίσι σε ηλικία μόλις 28 ετών στο ξενοδοχείο των Βουρβόνων απέναντι από τα ανάκτορα του Λούβρου. Τάφηκε στο Μοναστήρι των Σελεστίνων του Παρισιού και η καρδιά της τοποθετήθηκε στο Μοναστήρι του Μεγάλου Αυγουστίνου, ο τάφος της διακοσμήθηκε από τον Γουλιέλμο Βλουτέν και θεωρείται να από τα πιο διάσημα ταφικά ομοιώματα που υπήρχαν στο Παρίσι τον 15ο αιώνα. Διασώθηκαν δυο τεμάχια από τον τάφο της στο μοναστήρι των Σελεστίνων το οποίο καταστράφηκε το 1849, ο καθιστό άγαλμα το οποίο βρίσκεται στο Μουσείο του Λούβρου και το πένθιμο άγαλμα τα οποίο βρίσκεται στο Εθνικό Μεσαιωνικό Μουσείο της Γαλλίας. Τα οστά της αναγνωρίστηκαν σε αρχαιολογικές ανασκαφές στο Μοναστήρι των Σελεστίνων (1847) σε μια πλάκα με το όνομα της, μεταφέρθηκαν στον τάφο του παππού της. Την επόμενη χρονιά από τον θάνατο της ο σύζυγος της ξαναπαντρεύτηκε την Ιακωβίνα του Λουξεμβούργου κάτι που έφερε την αντίδραση του αδελφού της Φίλιππου Γ΄ του Καλού δούκα της Βουργουνδίας, οι σχέσεις τους άρχισε να περνάει κρίση με αποκορύφωμα τις διαπραγματεύσεις ανάμεσα στη Βουργουνδία και τον Κάρολο Ζ΄, εξόριστο βασιλιά της Γαλλίας (1435). Αργότερα την ίδια χρονιά ένα γράμμα που στάλθηκε στον Άγγλο βασιλιά Ερρίκο ΣΤ΄ ανιψιό του Ιωάννη κατοχύρωσε τη διάλυση της συμμαχίας. Chipps Smith, Jeffrey (1984). "The Tomb of Anne of Burgundy, Duchess of Bedford, in the Musée du Louvre". Gesta. 23 (01): 39–50. Griffiths, R.A. (2005). The Reign of King Henry VI. The History Press. ISBN 0-7509-3777-7. Neillands, Robin (2001). The Hundred Years War. Routledge. ISBN 0-415-26131-7. Weir, Alison (1996). The Wars of the Roses: Lancaster and York. London: Ballantine Books.
Φρόσω Κοκκόλα

Η Φρόσω Κοκκόλα, του Μάρκου και της Μαρίας, (Σμύρνη Τουρκίας 6 Φεβρουαρίου 1912 - Νέα Μάκρη Αττικής 13 Μαΐου 1999) ήταν Ελληνίδα ηθοποιός και η πρώτη ερμηνεύτρια δημοτικών τραγουδιών στο θέατρο και στο ραδιόφωνο.

 Το 1922, λόγω της Μικρασιατικής Καταστροφής, ήρθε στην Ελλάδα με την μητέρα της και την 4χρονη τότε αδελφή της, την Ιωάννα. Υπήρξε μαθήτρια του Καρόλου Κουν στη "Λαϊκή Σκηνή", που ίδρυσε ο διακεκριμένος σκηνοθέτης μαζί με τον παλαιό ηθοποιό Διονύση Δεβάρη. Το 1938 παντρεύτηκε τον ηθοποιό Λαυρέντη Διανέλλο και είχαν μια κόρη, τη Μαρία. Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης Η ΦΡΟΣΩ ΚΟΚΚΟΛΑ ΤΟΥ ΘΕΑΤΡΟΥ ΚΑΙ ΤΗΣ ΠΑΡΑΔΟΣΗΣ , άρθρο του Δημήτρη Κραουνάκη, ανάκτηση 21-11-2013. Έλληνες - Ελληνίδες η θοποιοί Θόδωρος έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας αθηνών www.retrodb.gr www.90lepta.com https://kithiraikanea.blogspot.com/2012/10/blog-post_4276.html
Κονσταντίν Τσούπκοβιτς

Ο Κονσταντίν Τσούπκοβιτς (σέρβ.: Константин Чупковић, 2 Ιανουαρίου 1987) είναι Σέρβος διεθνής πετοσφαιριστής. Γεννήθηκε στη Βιροβίτιτσα της Κροατίας και από την περίοδο 2016-17 αγωνίζεται στον Ολυμπιακό Πειραιώς στη θέση του ακραίου.

 Ξεκίνησε τη σταδιοδρομία του το 2000 σε ηλικία 13 ετών από τον σέρβικο σύλλογο Μλάντι Ράντνικ του Ποζάρεβατς, την πόλη που μεγάλωσε και που είναι γνωστή για την καλλιέργεια του βόλεϊ, ειδικά στις μικρές ηλικίες. Στη συνέχεια αγωνίστηκε στις επίσης σέρβικες Βοϊβοντίνα, Νόβι Σαντ και Ραντνίτσκι Κραγκούγιεβατς ώσπου το 2010 μεταπήδησε στη Μπουντβάνσκα Ριβιέρα της πόλης Μπούντβα του Μαυροβουνίου. Το 2011 ήταν μια περίεργη χρονιά γι’ αυτόν. Αφού πέρασε διαδοχικά για μικρά διαστήματα από τη Ρόμα Βόλεϊ και την Άλ Ραγιάν του Κατάρ, κατέληξε στην ισχυρή πολωνική Σκρά Μπελχάτοφ. Στην ομάδα αυτή καθιερώνεται αμέσως ως βασικός και έχει σημαντική συμμετοχή στις μεγάλες επιτυχίες του συλλόγου τη διετία 2011-13, τόσο σε τοπικό όσο και σε διεθνές επίπεδο. Το 2012 παίρνει το χάλκινο μετάλλιο στο Παγκόσμιο Κύπελλο Συλλόγων, μετά από την κατάκτηση της δεύτερης θέσης στο Τσάμπιονς Λιγκ, την ίδια περίοδο. Στον τελικό εκείνο στο Λοτζ της Πολωνίας απέναντι στην Ρούμπιν Καζάν, που έληξε με 3-2 υπέρ της Ρούμπιν, η Σκρά αδικήθηκε κατάφορα, αφού οι διαιτητές δεν είδαν ένα λάθος Ρώσου παίκτη στο 16-15 του 5ου σετ, και αντί για 16-16, το σετ έληξε με 17-15 για τη ρώσικη ομάδα. Με την Σκρά ο Τσούπκοβιτς κατέκτησε ακόμα το Κύπελλο Πολωνίας 2011-12, το Σούπερ Κάπ Πολωνίας το 2013 και τη δεύτερη θέση στο Πρωτάθλημα το 2011-12. Το 2013 μεταγράφεται στη Βόλεϊ Περούτζια με την οποία κατακτά τη δεύτερη θέση στο ιταλικό πρωτάθλημα το 2013-14. Οι επόμενες χρονιές τον βρίσκουν κατά σειρά στη πολωνική Λουζνίτσκα Μπίντγκοζ, στη γαλλική Τουρ και τέλος στο Μεγάλο Λιμάνι και τον Ολυμπιακό Πειραιώς. 2011-12: 2η θέση με τη Σκρά Μπελχάτοφ 2012: 3η θέση με τη Σκρά Μπελχάτοφ 2011-12: Κύπελλο Πολωνίας (Σκρά Μπελχάτοφ) 2012: Σούπερ Καπ Πολωνίας (Σκρά Μπελχάτοφ) 2011-12: 2η θέση Πρωτάθλημα Πολωνίας (Σκρά Μπελχάτοφ) 2013-14: 2η θέση Πρωτάθλημα Ιταλίας (Βόλεϊ Περούτζια) Ο Τσούπκοβιτς στον Ολυμπιακό osfp.gr Στοιχεία για τον Κονσταντίν Τσούπκοβιτς www.legavolley.it Konstantin Čupković - Στοιχεία volleyball-forever.com Μικρο βιογραφικό worldleague.2015.fivb.com
Χελένα Κρασόφσκα

Η Χελένα Κρασόφσκα (πολωνικά: Helena Krasowska) (γενν. 29 Απριλίου 1973) είναι Πολωνή γλωσσολόγος, καθηγήτρια στο Ινστιτούτο Σλαβικών Σπουδών της Πολωνικής Ακαδημίας Επιστημών στη Βαρσοβία και επισκέπτρια καθηγήτρια στο Κέντρο Ανατολικής Ευρώπης στο Πανεπιστήμιο της Βαρσοβίας.

 Από το 2004, εργάστηκε στο Ινστιτούτο Σλαβικών Σπουδών της Πολωνικής Ακαδημίας Επιστημών (ΙΣΣ ΠΑΕ), όπου έκανε τη διδακτορική της διατριβή με τίτλο «Język polskich górali na Bukowinie» («Η γλώσσα των Πολωνών ορεσίβιων στην Μπουκοβίνα») και τη διατριβή για την εξειδίκευση, με τίτλο «Mniejszość polska na południowo-wschodniej Ukrainie» («Πολωνική μειονότητα στη νοτιοανατολική Ουκρανία»). Αυτή τη στιγμή εργάζεται ως καθηγήτρια στο ΙΣΣ ΠΑΕ. Ειδικεύεται σε θέματα που σχετίζονται με τη διαλεκτολογία, την κοινωνιογλωσσολογία, την εθνολογία και τη λαογραφία. Τα επιστημονικά ενδιαφέροντα εστιάζονται στα ζητήματα των εθνικών και γλωσσικών μειονοτήτων, γλωσσικές βιογραφίες, πολιτιστικά σύνορα, γλωσσικές επαφές, πολυγλωσσία, πολυκοινωνική και ατομική μνήμη. Την ενδιαφέρει ιδιαίτερα η Μπουκοβίνα. Διεξάγει έρευνα πεδίου στην Ουκρανία, στη Μολδαβία, στη Ρουμανία και στη Γεωργία. Τα επιτεύγματά της περιλαμβάνουν 7 πρωτότυπες μονογραφίες και 8 συγγραφείς μονογραφίες. Μεταφράζει ποίηση από τα πολωνικά στα ουκρανικά, γράφει δοκίμια και ποιήματα. Η Πολωνική μειονότητα στη Νοτιοανατολική Ουκρανία, Βαρσοβία: Instytut Slawistyki PAN, 2017, (ISBN 978-83-64031-65-6) Соціолілінгвістичний компендіум (A sociolinguistic compendium), Kijów: Polska Akademia Nauk 2020. (ISBN 9786177832668) ISBN 9786177832668 (współautorzy: Олексій Сухомлинов, Petro Sigeda) Języki mniejszości. Κατάσταση – prestiż – dwujęzyczność – wielojęzyczność (Μειονοτικές γλώσσες. Κατάσταση - κύρος - διγλωσσία - πολυγλωσσία), Βαρσοβία: Studium Europy Wschodniej UW, 2020 (ISBN 9788361325802) Świadectwo zanikającego dziedzictwa. Mowa polska na Bukowinie: Rumunia – Ουκρανία (Μια μαρτυρία της εξαφανιζόμενης κληρονομιάς. Πολωνική ομιλία στη Μπουκοβίνα: Ρουμανία - Ουκρανία). Βαρσοβία: Instytut Slawistyki PAN, 2018.(ISBN 978-83-64031-84-7)ISBN 978-83-64031-84-7(ISBN 978-83-64031-85-4) (e-book) (Helena Krasowska, Magdalena Pokrzyńska, Lech Aleksy Suchomłynow) Mniejszość polska na południowo-wschodniej Ukrainie (Η Πολωνική μειονότητα στη Νοτιοανατολική Ουκρανία), Βαρσοβία: Slawistyczny Ośrodek Wydawniczy, 2012,(ISBN 978-83-89191-08-3) Górale polscy na Bukowinie Karpackiej. Studium socjolingwistyczne i leksykalne (Πολωνοί ορεσίβιοι στην Καρπάθια Μπουκοβίνα. A sociolinguistic and lexical study), Βαρσοβία: Slawistyczny Ośrodek Wydawniczy, 2006 Αξιότιμος για τον Πολωνικό Πολιτισμό (2011) Αργυρός Σταυρός της Αξίας (2018) Χάλκινο Μετάλλιο για Αξία στον Πολιτισμό - Gloria Artis (2019) Τιμητικό σήμα Bene Merito (2021) «Helena Krasowska (Private webside)». Ανακτήθηκε στις 6 Μαρτίου 2021. «Dr hab. Helena Krasowska, prof. IS PAN». Ανακτήθηκε στις 6 Μαρτίου 2021. «Publication of Helena Krasowska in National Library catalogue». Ανακτήθηκε στις 6 Μαρτίου 2021.
Πρόεδρος της Ευρωπαϊκής Κεντρικής Τράπεζας

Ο Πρόεδρος της Ευρωπαϊκής Κεντρικής Τράπεζας είναι ο επικεφαλής της Ευρωπαϊκής Κεντρικής Τράπεζας (ΕΚΤ), του θεσμού που είναι υπεύθυνος για τη διαχείριση του ευρώ και της νομισματικής πολιτικής στην Ευρωζώνη της Ευρωπαϊκής Ένωσης (ΕΕ).

 Ο Πρόεδρος διοικεί το εκτελεστικό συμβούλιο, το διοικητικό συμβούλιο και το γενικό συμβούλιο της ΕΚΤ. Εκπροσωπεί επίσης την τράπεζα στο εξωτερικό, για παράδειγμα στη G20. Ο κάτοχος του αξιώματος διορίζεται με ειδική πλειοψηφία του Ευρωπαϊκού Συμβουλίου, εκ των πραγμάτων από όσους έχουν υιοθετήσει το ευρώ, για οκταετή μη ανανεώσιμη θητεία. Πρόεδροι έχουν διατελέσει οι Βιμ Ντούιζενμπεργκ, Ζαν-Κλοντ Τρισέ και Μάριο Ντράγκι.
Παγκόσμιο πρωτάθλημα Φόρμουλα 1 (1999)

Το Παγκόσμιο Πρωτάθλημα Φόρμουλα 1 του 1999 ήταν το 50ο πρωτάθλημα Φόρμουλα 1 που διοργάνωσε η FIA (Διεθνής Ομοσπονδία Αυτοκινήτου). Ο πρώτος αγώνας ήταν αυτός της Αυστραλίας, στις 7 Μαρτίου 1999 στη Μελβούρνη και το πρωτάθλημα ολοκληρώθηκε στις 31 Οκτωβρίου 1999 στην Ιαπωνία. Συνολικά διεξήχθησαν 16 αγώνες και έλαβαν μέρος 11 ομάδες. Παγκόσμιος πρωταθλητής αναδείχθηκε ο Φινλανδός Μίκα Χάκινεν, για δεύτερη φορά στην καριέρα του, με διαφορά 2 βαθμών από τον δεύτερο Εντι Ιρβάϊν. ενώ το πρωτάθλημα κατασκευαστών κατάκτησε η ομάδα της Ferrari, που έπειτα από 16 χρόνια θα ξεκινήσει από τη σαιζόν αυτή την καλύτερη περίοδο στην ιστορία της (1999–2004).

 † Όλοι οι κινητήρες έπρεπε να έχουν δέκα κυλίνδρους, διαμόρφωση V10 και κυβισμό του κινητήρα που να μην υπερβαίνει τα 3000 κυβικά. (1): Ο Μίκα Σάλο αντικατέστησε σε έξι αγώνες τον Μίχαελ Σουμάχερ, ο οποίος είχε τραυματιστεί στο Βρετανικό Γκραν Πρι. (2): Ο Μίκα Σάλο αντικατέστησε σε τρεις αγώνες τον Ρικάρντο Ζόντα, ο οποίος είχε τραυματιστεί στο Γκραν Πρι της Βραζιλίας. (3): Ο Στεφάν Σαραζέν αντικατέστησε στο Γκραν Πρι της Βραζιλίας τον Λούκα Μπαντοέρ, ο οποίος είχε τραυματιστεί. Η βαθμολογία για το πρωτάθλημα των οδηγών είχε ως εξής: † - Οδηγοί που δεν ολοκλήρωσαν τον αγώνα, αλλά πήραν κατάταξη Η βαθμολογία για το πρωτάθλημα των κατασκευαστών είχε ως εξής: Επίσημη ιστοσελίδα της Φόρμουλα 1
Inside the Electric Circus

Inside the Electric Circus είναι ο τίτλος του τρίτου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε στις 8 Νοεμβρίου του 1986 μέσω της "Capitol Records". Τα τραγούδια "I Don't Need No Doctor" και "95-Nasty" αποτέλεσαν τα δύο σινγκλ του δίσκου, με το πρώτο να ανεβαίνει στο # 31 στην Μεγάλη Βρετανία, ωθούμενο από την προβολή του βίντεο κλιπ του, στο τηλεοπτικό δίκτυο "MTV". Το άλμπουμ έφθασε ως το # 60 του Billboard και παρέμεινε στους καταλόγους επιτυχιών για 19 εβδομάδες.Αυτός ήταν ο πρώτος δίσκος του συγκροτήματος για τον οποίο ο Μπλάκι Λόουλες έπαιζε κιθάρα και όχι μπάσο, το οποίο ανέλαβε ο Τζόνι Ροντ, παραμένοντας στο συγκρότημα μέχρι και την κυκλοφορία του "The Headless Children" το 1989.

 1. The Big Welcome (Lawless) - 0:512. Inside the Electric Circus (Lawless) - 4:063. I Don't Need No Doctor (Armstead, Ashford, Simpson) - 3:284. 9.5.-N.A.S.T.Y. (Lawless, Holmes) - 4:505. Restless Gypsy (Lawless) - 5:026. Shoot from the Hip (Lawless) - 4:447. I'm Alive (Lawless) - 4:248. Easy Living (Hensley) - 3:139. Sweet Cheetah (Lawless, Holmes) - 5:1810. Mantronic (Lawless, Holmes) - 4:1211. King of Sodom and Gomorrah (Lawless, Holmes) - 3:5212. The Rock Rolls On (Lawless, Holmes) - 3:57 Το "Inside the Electric Circus" ηχογραφήθηκε από τους εξής μουσικούς: Μπλάκι Λόουλες - φωνητικά, κιθάρα Κρις Χολμς - κιθάρα Τζόνι Ροντ - μπάσο, φωνητικά Στίβ Ράιλι - τύμπανα, φωνητικά Inside the Electric Circus - WASP | Songs, Reviews, Credits, Awards | AllMusic W.A.S.P. - Inside the Electric Circus (album review ) | Sputnikmusic W.A.S.P. - Inside the Electric Circus - Encyclopaedia Metallum
Αμαλαφρίδα

Η Αμαλαφρίδα (άκμασε το 523) ήταν κόρη του Θευδέμιρου βασιλιά των Οστρογότθων και της Ερελέουβας. Αδελφός της ήταν ο Θευδέριχος ο Μέγας και γιος της Θεοδαχάτος, και οι δύο βασιλείς των Οστρογότθων.

 Το 500 ο Θεοδώριχος, για να παγιώσει την εξουσία του επί των υποτελών Βανδάλων, κανόνισε τον 2ο γάμο της αδελφής του με τον Θρασαμούνδο ηγεμόνα των Βανδάλων. Η Αμαλαφρίδα έφερε πολύ μεγάλη προίκα: το ακρωτήριο Λιλύβαιο (δυτικό άκρο της Σικελίας), μαζί με 1.000 Γότθους επίλεκτους πολεμιστές και 5.000 οπλισμένους ακολούθους. Έπειτα από το τέλος του Θρασαμούνδου, που ήταν οπαδός του Άρειου, ο Ορθόδοξος διάδοχός του Χιλδέριχος εξέδωσε διάταγμα για την επιστροφή όλων των επισκόπων από την εξορία και του Βονιφατίου, ακούραστου οπαδού της Ορθοδοξίας, επισκόπου της εκκλησίας της Αφρικής. Τότε η Αμαλφρίδα αντέδρασε και ηγήθηκε μίας παράταξης εξέγερσης, που κάλεσε σε βοήθεια τους Μαυριτανούς. Η μάχη έγινε στην Κάπσα (νυν Γκάφσα), 300 μίλια νότια της πρωτεύουσας, στα όρια της Λιβυκής ερήμου. Το 523 η παράταξη της Αρειανής Αμαλφρίδας ηττήθηκε και ο Χιλδέριχος τη συνέλαβε και τη φυλάκισε, έπειτα από μία επιτυχή προσπάθεια αποτίναξης της ηγεμονίας των Οστρογότθων. Επίσης σκότωσε τους Γότθους στρατιώτες της. Η Αμαλφρίδα απεβίωσε εγκάθειρκτη. άγνωστο πότε. Ο πρώτος της γάμος έγινε με κάποιον, που δεν γνωρίζουμε το όνομά του. Παντρεύτηκε για 2η φορά τον Θρασαμούνδο ηγεμόνα των Βανδάλων. Από τους συζύγους της είχε τέκνα: Θεοδαχάτος π.480-536, βασιλιάς των Οστρογότθων. Αμαλαβέργα, παντρεύτηκε τον Χερμαναφρίδο ηγεμόνα των Θουριγγίων. J.R. Martindale, The Prosopography of the Later Roman Empire, vol. 2, Cambridge 1980, pp. 63-64. M. Cristini, Il seguito ostrogoto di Amalafrida: confutazione di Procopio, Bellum Vandalicum 1.8.12, in «Klio», 99 (2017), pp. 278-289.
Κοντρεξεβίλ

Το Κοντρεξεβίλ (γαλλικά: Contrexéville) είναι κοινότητα της βορειοανατολικής Γαλλίας, στο διαμέρισμα Βοζ. Η φήμη του Κοντρεξεβίλ ως κέντρου υγείας χρονολογείται από το 1864, όταν η ανάπτυξη ξεκίνησε από μια εταιρεία, την Société des Eaux de Contrexéville. Επίσης ενδιαφέρον μέρος για να επισκεφτεί κανείς είναι το Δενδροκομείο του Κοντρεξεβίλ.

 Το Κοντρεξεβίλ είναι μια μικρή πόλη που βρίσκεται στα βορειοανατολικά της Γαλλίας δυτικά του διαμερίσματος Βοζ. Το Κοντρεξεβίλ βρίσκεται κοντά στο Βιτέλ, το οποίο είναι επίσης γνωστό σπα. Από το 1984/85, το Κοντρεξεβίλ έχει πρόσβαση στον αυτοκινητόδρομο Α31 του οποίου η διασταύρωση n ° 9 βρίσκεται 7 χλμ στην πόλη Μπουλνεβίλ. Η παράκαμψη της πόλης εγκαινιάστηκε στις 25 Ιουνίου 2005 και βρίσκεται ανάμεσα στον αυτοκινητόδρομο Α31 και την Επινάλ.
Άγιος Πέτρος Αλοννήσου

Ο Άγιος Πέτρος είναι οικισμός του δήμου Αλοννήσου, της περιφερειακής ενότητας Σποράδων, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σκοπέλου του νομού Μαγνησίας, στο γεωγραφικό διαμέρισμα Θεσσαλίας.

 Ο Άγιος Πέτρος είναι παράλιος οικισμός της Αλοννήσου. Βρίσκεται στο ανατολικό τμήμα του νησιού, απέναντι από το ακρωτήρι Σπασμένη της Περιστέρας, λίγο νοτιότερα της Στενής Βάλας και σε μέσο σταθμικό υψόμετρο 25. Απέχει 9,5 χλμ. περίπου ΒΑ. από το Πατητήρι. Ο οικισμός αναγνωρίστηκε το 1991 και προσαρτήθηκε στην κοινότητα Αλοννήσου Η παραλία του οικισμού Από τον οικισμό ξεκινάει μονοπάτι που οδηγεί βόρεια στη Στενή Βάλα και νοτιοδυτικά στο ύψωμα της «Βίγλας» και στη θέση «Ισώματα». Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Περιοδικό «Διακοπές», εκδ. Δ.Ο.Λ., 2010 Χάρτες «Ανάβαση» (Αλόννησος 1:40.000) eetaa.gr
Ευρωπαϊκό Πρωτάθλημα Ποδοσφαίρου 2012

Το Ευρωπαϊκό Πρωτάθλημα Ποδοσφαίρου 2012, ή αλλιώς Euro 2012, ήταν το 14ο Ευρωπαϊκό Πρωτάθλημα Ποδοσφαίρου. Η διοργάνωση διεξήχθη στην Πολωνία και την Ουκρανία, άρχισε στις 8 Ιουνίου 2012 και ολοκληρώθηκε την 1 Ιουλίου 2012. Νικήτρια αναδείχθηκε η Ισπανία νικώντας στον τελικό την Ιταλία με 4-0.

 Η ψηφοφορία πραγματοποιήθηκε στις 8 Νοεμβρίου 2005. Η ψηφοφορία της 2ης (και τελικής) φάσης πραγματοποιήθηκε στις 18 Απριλίου 2007 και ανέδειξε διοργανωτές τις Πολωνία και Ουκρανία. Η Ουκρανία και η Πολωνία πέρασαν αυτόματα στην επόμενη φάση, μιας και είναι οι διοργανωτές. Οι άλλες 14 εθνικές εξασφάλισαν τη συμμετοχή τους μετά από την προκριματική φάση που ξεκίνησε το Σεπτέμβριο του 2010. Η κλήρωση διεξήχθη στις 7 Φεβρουαρίου 2010, στη Βαρσοβία. Διοργανώτριες χώρες: Πολωνία ΟυκρανίαΠροκριθείσες χώρες (με σειρά πρόκρισης): Γερμανία Ιταλία Ολλανδία Ισπανία Αγγλία Ρωσία Γαλλία Ελλάδα Δανία Σουηδία Κροατία Τσεχία Πορτογαλία Ιρλανδία Η κλήρωση της τελικής φάσης έγινε στις 2 Δεκεμβρίου 2011 στο Κίεβο. Όπως στο 2004 και στο 2008, οι 16 ομάδες χωρίστηκαν σε τέσσερα γκρουπ δυναμικότητας, σύμφωνα με τη βαθμολογία εθνικών ομάδων της UEFA. Τρεις ομάδες τοποθετήθηκαν αυτόματα στο πρώτο γκρουπ: η Πολωνία και η Ουκρανία ως διοργανώτριες χώρες και η Ισπανία που ήταν η νικήτρια της προηγούμενης διοργάνωσης. Μαζί τους τοποθετήθηκε και η Ολλανδία που είχε τον καλύτερο συντελεστή από τις υπόλοιπες χώρες. Στη διαδικασία της κλήρωσης, μία ομάδα από κάθε γκρουπ δυναμικότητας τοποθετήθηκε σε έναν από τους τέσσερις ομίλους. Πολωνία και Ουκρανία τοποθετήθηκαν στον Α' και στον Δ' όμιλο αντίστοιχα ώστε να αγωνίζονται στη χώρα τους. Την κλήρωση έκαναν τέσσερις ποδοσφαιριστές που έχουν κατακτήσει το Ευρωπαϊκό Πρωτάθλημα με τη χώρα τους: ο Χορστ Χρούμπες, ο Μάρκο φαν Μπάστεν, ο Πέτερ Σμάιχελ και ο Ζινεντίν Ζιντάν. * Σε παρένθεση η κατάταξη των ομάδων στην ειδική βαθμολογία της UEFA Η ώρα σε παιχνίδια που θα πραγματοποιηθούν στην Πολωνία είναι Θερινή Ώρα Κεντρικής Ευρώπης (UTC+2) ενώ σε αυτά στην Ουκρανία η ώρα είναι Θερινή Ώρα Ανατολικής Ευρώπης (UTC+3). Σε περίπτωση ισοβαθμίας οι ομάδες κατατάσσονται με βάση τα εξής κριτήρια: Βαθμοί που συγκεντρώθηκαν στους αγώνες μεταξύ των ομάδων που ισοβαθμούν. Διαφορά γκολ στους αγώνες μεταξύ των ομάδων που ισοβαθμούν. Γκολ στους αγώνες μεταξύ των ομάδων που ισοβαθμούν (αν ισοβαθμούν περισσότερες από δύο ομάδες). Διαφορά γκολ σε όλους τους αγώνες του ομίλου. Κατάταξη ομάδων με βάση τα πρόσφατα αποτελέσματά τους στο Μουντιάλ 2010 και Euro 2012 (προκριματικά και τελική φάση). Fair play στη διάρκεια της τελικής φάσης. Κλήρωση.Σε περίπτωση που προκύψει ισοβαθμία μεταξύ δύο και μόνο ομάδων που αγωνίζονται μεταξύ τους στον τελευταίο αγώνα του ομίλου και οι δύο ομάδες έχουν πετύχει και έχουν δεχθεί τον ίδιο αριθμό γκολ, τότε η πρόκριση θα κριθεί με διαδικασία των πέναλτι. Στη φάση νοκ-άουτ προκρίνονται οι δύο πρώτες ομάδες κάθε ομίλου. Η ώρα όλων των αγώνων στη φάση νοκ-άουτ είναι στις 21:45 (UTC+3). 3 γκολ
Πάβεου Ρατσκόφσκι

Ο Πάβεου Κσίστοφ Ρατσκόφσκι (πολωνικά: Paweł Krzysztof Raczkowski) (γενν. στις 10 Μαΐου 1983) είναι Πολωνός διαιτητής ποδοσφαίρου, ο οποίος διαιτητεύει στην Εκστρακλάσα. Είναι διαιτητής της FIFA από το 2013 και κατατάσσεται ως διαιτητής πρώτης κατηγορίας της UEFA.

 Το 2010, ο Ρατσκόφσκι άρχισε να διαιτητεύει στην Εκστρακλάσα. Ο πρώτος του αγώνας ως διαιτητής ήταν στις 8 Αυγούστου 2010 μεταξύ της Σλονσκ Βρότσουαφ και της Γιαγκιελόνια Μπιαουίστοκ. Το 2013, συμπεριλήφθηκε στον κατάλογο διεθνών διαιτητών της FIFA. Ο πρώτος του αγώνας ως διαιτητής της FIFA πραγματοποιήθηκε στις 26 Μαρτίου 2013, μεταξύ της Γερμανίας και της Βουλγαρίας στον ελίτ γύρο του Ευρωπαϊκού Πρωταθλήματος U17 του 2013. Ο Ρατσκόφσκι διαιτήτευσε τον πρώτο του διασυλλογικό αγώνα της UEFA στις 18 Ιουλίου 2013 στον δεύτερο προκριματικό γύρο Europa League 2013-2014, μεταξύ της καζακικής ΦΚ Ιρτίς Παβλοντάρ και της βοσνιακής ΝΚ Σιρόκι Μπρίγιεκ. Διαιτήτευσε τον πρώτο του αγώνα εθνικών ομάδων ανδρών στις 27 Μαΐου 2014, στο φιλικό αγώνα μεταξύ της Ιαπωνίας και της Κύπρου. Ο Ρατσκόφσκι επιλέχθηκε ως επίσημος διαιτητής για το Ευρωπαϊκό Πρωτάθλημα U17 του 2015, την πρώτη του διοργάνωση εθνικών ομάδων ως πρώτος διαιτητής. Τον Μάρτιο του 2016, επιλέχθηκε ως πρόσθετος βοηθός διαιτητής για το Ευρωπαϊκό Πρωτάθλημα του 2016. Ο πρώτος επίσημος αγώνας του εθνικών ομάδων ως πρώτος διαιτητής ήταν στις 10 Οκτωβρίου 2016, μεταξύ του Γιβραλτάρ και του Βελγίου για τα προκριματικά του Παγκομσίου Κυπέλλου του 2018. Το 2019, επελέγη για να διαιτητεύσει τον τελικό του Σούπερ Καπ Πολωνίας 2019 μεταξύ της Πιάστ Γκλιβίτσε και της Λέχια Γκντανσκ.Ο Ρατσκόφσκι έχει διαιτητεύσει αγώνες σε διάφορες άλλες χώρες, συμπεριλαμβανομένης της Ιαπωνίας (στην J.League του 2014), της Μολδαβίας (τον τελικό του Κυπέλλου Μολδαβίας 2015-2016), της Σαουδικής Αραβίας (στο Πρωτάθλημα Σαουδικής Αραβίας και στο Κύπελλο Σαουδικής Αραβίας) και της Ελλάδας (πλέι οφ της Σούπερλιγκα). Προφίλ στο Transfermarkt.com
Γιόχαν Άλτενμπουργκ

Ο Γιόχαν Ερνστ Άλτενμπουργκ (Johann Ernst Altenburg, Βάισενφελς 15 Ιουνίου 1734 – Μπίτερφελτ 14 Μαΐου 1801) ήταν Γερμανός συνθέτης, τρομπετίστας, οργανίστας και θεωρητικός του ύστερου μπαρόκ.

 Ο Άλτενμπουργκ γεννήθηκε στην πόλη Βάισενφελς της Σαξονίας. Ο πατέρας του, Γιόχαν Κάσπαρ (1688-1761), εργαζόταν από το 1709 ως τρομπετίστας στην ορχήστρα του Γιόχαν Άντολφ ΙΙ, Δούκα του Σαξ-Βάισενφελς, και από το 1711 ως κορυφαίος (ενν. τρομπετίστας) για τον αδελφό του Κρίστιαν, επίσης Δούκα του Σαξ-Βάισενφελς. Από την ηλικία των 18 χρόνων είχε χρισθεί επίσημα ως τρομπετίστας. Εκείνη την εποχή, όμως, η «μπαρόκ» κοινωνική τάξη ήταν σε πλήρη παρακμή, με πολλές μικρές και μεγαλύτερες Αυλές να έχουν διαλυθεί, μεταξύ των οποίων και εκείνη τού Βάισενφελς (1746), ένα σημαντικό κέντρο για τους σολίστ τρομπέτας. Έτσι, ο Άλτενμπουργκ δεν εύρισκε θέση ως αυλικός τρομπετίστας. Γι’ αυτό, σπούδασε και εκκλησιαστικό όργανο για δύο χρόνια με τον Γ. Ρούμχιλτ (Johann Theodor Roemhildt) και τον Γ. Αλτνίκολ (Johann Christoph Altnikol). Επέστρεψε στο Βάισενφελς το 1766 και, ένα χρόνο αργότερα, βρήκε μια θέση ως οργανίστας στο Λάντσμπεργκ, και το 1769 στο Μπίτερφελτ. Εκεί, πέθανε πικραμένος και φτωχός, το 1801. Ο Άλτενμπουργκ έγινε περισσότερο γνωστός για την υπερπολύτιμη πραγματεία του Ηρωική και Μουσική Τέχνη των Τρομπετιστών και Τυμπανιστών (Versuch einer Anleitung zur heroisch-musikalischen Trompeter- und Paukerkunst), ένα έργο που, αν και υπήρχε ως χειρόγραφο, δεν είχε δημοσιευθεί μέχρι το 1795 (Halle). Θεωρείται η παλαιότερη -τυπωμένη- πραγματεία για την γερμανική τρομπέτα και είναι έτσι η πιο πολύτιμη πηγή γαι την τεχνική της μπαρόκ τρομπέτας. Εκεί, συμπεριλαμβανόταν και ένα κοντσέρτο, με τίτλο «Κοντσέρτο για 7 κλαρινέτα και τύμπανα», ως ένα είδος προσαρτήματος της πραγματείας, στις σελίδες 133-142. Όμως, είναι πιθανόν ότι ο Άλτενμπουργκ δεν ήταν ο συνθέτης του έργου, καθώς, στην σελίδα 104, υπάρχει επίσης μια διμερής «Φούγκα σε σολ ελάσσονα», το οποίο εκδόθηκε για πρώτη φορά, το 1676, στο έργο του Μπίμπερ, «Sonatae tam aris quam aulis servientes», οπότε υπάρχει η υποψία πως η πραγματεία περιείχε το κοντσέρτο ως υπόδειγμα δεξιοτεχνίας για την τρομπέτα, και όχι ότι ήταν δικό του έργο. Ωστόσο, πέραν αυτής της χρησιμότατης πραγματείας, ο Άλτενμπουργκ συνέθεσε κάποια έργα, μεταξύ των οποίων 6 Σονάτες για τσέμπαλο Quatricinium για 4 τρομπέτες «Λεξικό Μουσικής και Μουσικών» (Dictionary of Music and Musicians) του George Grove, D.C.L (Oxford, 1880) Kennedy, Michael Λεξικό Μουσικής της Οξφόρδης (Oxford University Press Αθήνα: Γιαλλέλης, 1989) ISBN 960-85226-1-7 Γιώργος Λεωτσάκος, επιμέλεια λήμματος στην εγκυκλοπαίδεια «Πάπυρος Λαρούς Μπριτάνικα», έκδοση 1981, τόμος 7, σ. 181 Enciclopedia Bompiani-Musica, Milano (εκδ. ΑΛΚΥΩΝ, 1985) Eric Blom The New Everyman Dictionary of Music (Grove Weidenfeld, N. York, 1988)
Ελληνική απογραφή 1961

Η ελληνική απογραφή του 1961 ήταν η εικοστή πέμπτη επίσημη απογραφή του ελληνικού κράτους. Διενηργήθη στις 19 Μαρτίου 1961 και περιελάμβανε ερωτήσεις για το φύλο την ηλικία και την επαγγελματική κατάσταση. Ο πραγματικός πληθυσμός ανήλθε σε 8.388.553 άτομα, αριθμός που παρουσίασε αύξηση, σε σχέση με την προηγούμενη απογραφή, κατά 755.752 άτομα. Η πυκνότητα του πληθυσμού ήταν 63,6 κάτοικοι ανά τετραγωνικό χιλιόμετρο. Στην απογραφή αυτή εισήχθησαν κάποιες καινοτομίες, όπως η πιλοτική απογραφή που προηγήθηκε, η δειγματοληπτική επεξεργασία των δεδομένων που συλλέχθησαν μετά τη διεξαγωγή της (δείγμα 2%) καθώς και η δειγματοληπτική έρευνα που έγινε δύο ημέρες μετά για να εξακριβωθούν σφάλματα. Ο αστικός πληθυσμός αντιπροσωπεύει το 43,3% του συνολικού πληθυσμού, ενώ ο ημιαστικός και ο αγροτικός το 12,9% και 43,8% αντίστοιχα.

 Στη Στερεά Ελλάδα, η περιφέρεια πρωτευούσης περιλαμβάνει το πολεοδομικό συγκρότημα της Αθήνας, δηλαδή όλους τους δήμους Αθηνών-Πειραιώς και οριοθετείται από τον Σαρωνικό κόλπο και τα βουνά της Πάρνηθας, του Υμηττού και της Πεντέλης που ορίζουν το λεκανοπέδιο Αττικής. Στην απογραφή του 1961, για πρώτη φορά χρησιμοποιήθηκε ο όρος «Πολεοδομικό Συγκρότημα» για να περιγράψει «πολυκοινοτικούς οικισμούς». Επελέγησαν συνολικά 12 που είχαν βάση μια πόλη άνω των 10.000 κατοίκων και όπου ο πληθυσμός ολόκληρου του πολεοδομικού συγκροτήματος θεωρήθηκε αστικός. Αποτελέσματα της απογραφής πληθυσμού - κατοικιών της 19ης Μαρτίου 1961 - Πληθυσμός κατά γεωγραφικάς και διοικητικάς υποδιαιρέσεις Αθήνα, Εθνική Στατιστική Υπηρεσία της Ελλάδος 1964 Απογραφές Αρχειοθετήθηκε 2012-11-14 στο Wayback Machine. - e-Demography Οι δηµογραφικές εξελίξεις στη νεώτερη Ελλάδα (1830-2007) Αρχειοθετήθηκε 2012-02-27 στο Wayback Machine. Β. Κοτζαµάνης, Ε. Ανδρουλάκη http://www.iospress.gr/ios1991/ios19910224c.htm
Στιβ Χάνσελ

Ο Στίβεν Άντονι Χάνσελ (γεννήθηκε στις 17 Φεβρουαρίου 1975 στο Λονδίνο, στην Μεγάλη Βρετανία ) είναι πρώην Βρετανός καλαθοσφαιριστής . Με ύψος 1,94 μέτρων έπαιζε στη θέση του σούτινγκ γκαρντ.

 Κρατικό Πανεπιστήμιο του Ιλινόις (1995-1998) Βίρτους Παλλακανέστρο Μπολόνια (1998) Σκαλίτζερα Βερόνα (1998) Πιστόια Μπάσκετ (1998-1999) ΑΕΚ (1999-2001) ΚΜ Σεβίλλη (2001-2002) Ολυμπία Λάρισας (2002-2003) Μπέρμινγχαμ Μπούλετς (2003) Ροζέτο Μπάσκετ (2003-2004) Βιόλα Ρέτζιο Καλάμπρια (2004-2005) Μπράιτον Μπίαρς (2005) Κολοσσός Ρόδου (2005-2006) ΠΑΟΚ (2007) ΑΠΟΕΛ (2007-2008) Μπέρμινγχαμ Αθλέτικς (2009-2010) Προφίλ παίχτη στην Ιστοσελίδα του Ισπανικού Πρωταθλήματος Προφίλ παίχτη στην Ιστοσελίδα του Ιταλικού Πρωταθλήματος Αρχειοθετήθηκε 2021-12-15 στο Wayback Machine.
Φορτ-Σεβτσένκο

Το Φορτ-Σεφτσένκο (καζακικά: Форт-Шевченко‎) είναι μια πόλη και στρατιωτική βάση στην επαρχία Τουπκαραγκάν, στην περιφέρεια Μανγκιστάου του Καζακστάν στην ανατολική ακτή της Κασπίας Θάλασσας. Οι κλάδοι του πρωτογενούς τομέα περιλαμβάνουν την αλιεία και η εξόρυξη πέτρας. Πληθυσμός: 5,559 (εκτίμηση 2016).

 Η πόλη ιδρύθηκε ως βάση για το Αυτοκρατορικό Ρωσικό Ναυτικό. Μέχρι το 1857 ονομαζόταν Νοβοπετρόβσκογιε (Новопетровское) και από το 1857-1939 ως Φορτ-Αλεκσαντρόβσκιι (Форт-Александровский). Πήρε το όνομα από τον Ουκρανό ποιητή Ταράς Σεβτσένκο που τέθηκε σε στρατιωτική υπηρεσία κατά την εξορία του. Το Καζακικό ναυτικό χρησιμοποιεί το Φορτ-Σεβτσένκο σήμερα ως βάση. Το εθνόσημο του τότε Φορτ-Αλεκσαντρόβσκι εγκρίθηκε στις 22 Οκτωβρίου 1908, μαζί με άλλα εθνόσημα στο Υπερκασπιακό έδαφος, και είναι μαύρο και γκρι που δείχνει το οχυρό και δύο ψάρια. Το Φορτ-Αλεκσαντρόβσκι ήταν το κέντρο της ναυτικής δράσης στις 21 Μαΐου 1919, όταν ένα σμήνος Βρετανικών Κασπιακών Φλοτίγια επιτέθηκαν στο λιμάνι. Υπάρχουν αρκετά μνημεία όπως του Μνημειακό Μουσείο Σεβτσένκο, Εθνικής Ιστορίας και εθνογραφικά μουσεία. Το μνημειακό μουσείο του Σεβτσένκο άνοιξε το 1932 κοντά στο μέρος όπου κρυβόταν ο Σεβτσένκο. Υπάρχουν απομεινάρια του οχυρού, ένα μνημείο του Σεβτσένκο και κρατικός τάφος των ηρώων του εμφύλιου Πολέμου. Σε απόσταση 31 χιλιομέτρων από την πόλη, υπάρχει και η νεκρόπολη Μπεϊσενμπάι και πάνω η ακτή Μπαούτινο (Баутино). Πολυμέσα σχετικά με το θέμα Fort-Shevchenko στο Wikimedia Commons
Ιερά Μητρόπολις Βεροίας, Ναούσης και Καμπανίας

Η Ιερά Μητρόπολις Βεροίας, Ναούσης και Καμπανίας είναι μια από τις Μητροπόλεις των λεγομένων «Νέων Χωρών». Έδρα της είναι η Βέροια και περιλαμβάνει το μεγαλύτερο τμήμα της Περιφερειακής Ενότητας Ημαθίας (συγκεκριμένα τους Δήμους Βέροιας, Αλεξάνδρειας και Νάουσας) και τμήμα της Περιφερειακής Ενότητας Θεσσαλονίκης (ορισμένα χωριά των Δήμων Δέλτα και Χαλκηδόνας). Μητροπολίτης είναι από το 1994 ο Παντελεήμων (κατά κόσμον Ιωάννης Καλπακίδης), υπέρτιμος και έξαρχος Θετταλίας.

 Άγιος Απόστολος Ονήσιμος Η Αγία Ιερουσαλήμ Ο Άγιος ιερομάρτυρας Αρσένιος Βεροίας Ο Άγιος Αντώνιος Βεροίας Ο Άγιος Αθανάσιος ο Κουλακιώτης, ο εν Ξηροκρήνη Θεσσαλονίκης μαρτυρήσας το έτος 1774 Ο Άγιος Σωσίπατρος Βεροίας Άγιος Νικόδημος Βεροίας Άγιος Νικάνωρας της Ζάβορδας Άγιος Απόστολος Κάρπος Άγιος Ιωάννης Κουλακιώτης Άγιος Θεοφάνης Ναούσης Άγιος Γρηγόριος Παλαμάς Άγιος Απόστολος Παύλος Άγιος Αθανάσιος Μετεώρων Άγιος Χρυσόστομος Σμύρνης, του οποίου το πετραχήλι και η ζώνη εκτίθενται στο Κειμηλιαρχείο της Μονής Δοβρά. Βουδούρης, Αθανάσιος Γ. (2008). Επισκοπική προσωπογραφία της μητροπόλεως Βέροιας και Ναούσης κατά την περίοδο της οθωμανοκρατίας (1430-1912) (PDF). Θεσσαλονίκη. Αρχειοθετήθηκε από το πρωτότυπο (PDF) στις 15 Ιανουαρίου 2018. Ανακτήθηκε στις 8 Απριλίου 2021. Mansi. Sacrorum conciliorum nova et amplissima collectio, t. III. Ζαχαριάδου, Ελισάβετ Α. (1996). Δέκα τουρκικά έγγραφα για την Μεγάλη Εκκλησία (1483-1567) (PDF). Αθήνα: Εθνικό Ίδρυμα Ερευνών, Ινστιτούτο Βυζαντινών Ερευνών. ISBN 960-7094-69-7. Αποστολόπουλος, Δημήτρης Γ. (1987). Η Νομική Συναγωγή Του Δοσιθέου. Μία Πηγή Και Ένα Τεκμήριο. Αθήνα: Εθνικό Ίδρυμα Ερευνών, Κέντρο Νεοελληνικών Ερευνών. Ιερά Μητρόπολις Βεροίας, Ναούσης και Καμπανίας, επίσημη ιστοσελίδα
Φίλα της Ελιμείας

Η Φίλα της Ελιμείας (αρχαία ελληνικά: Φίλα τῆς Ἐλίμειας) ήταν η πρώτη ή δεύτερη σύζυγος του Φιλίππου Β' της Μακεδονίας. Ήταν αδελφή του Δέρδα και του Μαχάτα της Ελιμείας.

 Δικαίαρχος απ. Aflien. xiii. Π. 557, γ. Ποιος είναι ποιος στην εποχή του Μεγάλου Αλεξάνδρου: Προσωπογραφία της αυτοκρατορίας του Αλεξάνδρου από τον Waldemar Heckel (ISBN 978-1-4051-1210-9)
Παναιτωλικό

Το Παναιτωλικό είναι η οροσειρά με το μεγαλύτερο υψόμετρο στο Νομό Αιτωλοακαρνανίας. Καταλαμβάνει την περιοχή από τα βόρεια - κεντρικά έως τα ανατολικά του νομού, κατά μήκος των συνόρων με τον νομό Ευρυτανίας. Καταλήγει στην περιοχή του Αγρινίου και της Τριχωνίδας.

 Ψηλότερη κορυφή του είναι ο Κατελάνος με υψόμετρο 1.924 μ. ενώ άλλες σημαντικές κορυφές είναι η Κυρά-Βγένα, η Κόκα, ο Κούτουπας, η Τσόκα, η Κρημνίτσα και τα Αραποκέφαλα. Το Παναιτωλικό συνδέεται στα ανατολικά με το όρος Οξυά και στα βόρεια με τα όρη Χελιδώνα και Καλιακούδα. Βουνοκορφές του Παναιτωλικού όρους στην ορεινή περιοχή του Δήμου Θέρμου είναι: η Τριανταφυλλιά (1.817 μ.), το Πλατάνι (1.777 μ.), ο Άννινος (1.701 μ.), το Τσιμπλοβούνι (1.679 μ.), το Μέγα Ίσιωμα (1.660 μ.), το Κουκουρέχι (1.746 μ.), το Χαλίκι (1.629 μ.), ο Μελιός (1.592 μ.), το Κέδρο (1.529 μ.), το Καραπιπέρη (1.407 μ.), η Λιάκουρα (1.374 μ.), τα Πετράλωνα (1.356 μ.), η Επάνω Κορυφή (1.310 μ.), η Τσούκκα (1.239 μ.), ο Άγιος Τρύφωνας (1.127 μ.), το Μαλοβούνι (1.067 μ.) και ο Κοκκινόβραχος (1.025 μ.). Το Παναιτωλικό είναι μια αρκετά εκτεταμένη οροσειρά με πολλές ξεχωριστές κορυφές που ξεκινούν από την περιοχή της λίμνης των Κρεμαστών και φτάνουν μέχρι την Τριχωνίδα. Ο ορεινός όγκος δεσπόζει πάνω από τον κάμπο του Αγρινίου. Οι πλαγιές του καλύπτονται με πλούσια δάση ελάτης και άφθονα νερά. Το Παναιτωλικό είναι ενταγμένο στο δίκτυο Natura 2000. Στο βουνό υπάρχει πλήθος πεζοπορικών - ορειβατικών διαδρομών που προσφέρονται για επισκέψεις όλη τη διάρκεια του χρόνου. Υπάρχουν διαδρομές διαφόρων επιπέδων δυσκολίας και η ανάβαση σε πολλές κορυφές είναι σηματοδοτημένη από μέλη του Ορειβατικού Συλλόγου Αγρινίου. Ο ΕΟΣ Αγρινίου λειτουργεί και το καταφύγιο που κατασκευάστηκε το 2001 πάνω από το χωριό Περιστέρι σε απόσταση 24,5 χιλιομέτρων από το Αγρίνιο και σε υψόμετρο 1.170 μ. Ιδιαίτερα οι κορυφές Τριανταφυλλιά, Μελιός, Πλατάνι, Άννινος, Δίκορφο, Μέγα Ίσιωμα και Χαλίκι αποτελούν αγαπημένους προορισμούς για ορειβασία, ενώ η απλόχερη θέα που προσφέρουν ανταμείβει τους ορειβάτες, τους φυσιολάτρες κ.λπ. ΕΟΣ Αγρινίου Βουνά της Ευρυτανίας
Ο έφηβος της Πρέβεζας

Ο γελαστός έφηβος είναι ορειχάλκινο άγαλμα χρονολογούμενο στον τέταρτο αιώνα π.Χ. που βρέθηκε από αρχαιοκάπηλους στην Πρέβεζα, στο θαλάσσιο χώρο του Ιονίου. Απεικονίζει μορφή νέου και λείπουν, από θραύση, παντελώς τα δύο άνω άκρα από το βραχίονα. Εκτίθεται στο Εθνικό Αρχαιολογικό Μουσείο της Αθήνας.

 Στις 21 Δεκεμβρίου 2008 εκτέθηκε στο κοινό για πρώτη φορά, στο Εθνικό Αρχαιολογικό Μουσείο της Αθήνας ένα ορειχάλκινο άγαλμα τεράστιας αρχαιολογικής αξίας με γνωστό τίτλο «Ο Έφηβος της Πρέβεζας» μετά από συντήρηση οκτώ ετών. Το Εθνικό Αρχαιολογικό Μουσείο, άλλαξε το όνομα του εκθέματος από «Ο έφηβος της Πρέβεζας» σε «Γελαστός Έφηβος», ή «ορειχάλκινο άγαλμα εφήβου»:βρέθηκε στο θαλάσσιο χώρο του Ιονίου». Την περίοδο 1997-1998 οι γερμανικές εφημερίδες «Berliner Zeitug» και «Frangfurter Algemeine», είχαν κάνει ρεπορτάζ για μπρούτζινο (ορειχάλκινο) άγαλμα που βρέθηκε στον ενάλιο χώρο της Πρέβεζας από αρχαιοκάπηλους, συλληφθέντες στη Γερμανία. Την εποχή εκείνη πραγματοποιούνταν τα αρχικά έργα δημιουργίας της αύλακας για την κατασκευή της υποθαλάσσιας σήραγγας Πρέβεζας - Ακτίου (Preveza - Actium Immersed Tunnel) το οποίο έργο παραδόθηκε το έτος 2003. Στην κατασκευή αυτή εργάσθηκαν δεκάδες αλλοδαποί δύτες. Έκτοτε αγνοούνταν η τύχη του αγάλματος αυτού. Τελικά από δημοσιογραφικές πληροφορίες αποκαλύφθηκε ότι κάποια μέλη της σπείρας αρχαιοκαπήλων που κατείχε το άγαλμα συνελήφθησαν και το άγαλμα παραδόθηκε από την Ιντερπόλ στην Αρχαιολογική Υπηρεσία Αθηνών. Το γλυπτό τελικά μετά από συντήρηση 8 ετών τοποθετήθηκε στις 21 Δεκεμβρίου 2008 σε κεντρικό σημείο του Εθνικού Αρχαιολογικού Μουσείου Αθηνών έτσι ώστε να φωτίζονται όλες οι πλευρές του και είναι πλέον στη διάθεση των επισκεπτών. Κατά πληροφορίες, οι αρχαιοκάπηλοι διαπραγματεύονταν την πώληση του αγάλματος στο Μουσείο Γκετί μέσω αντιπροσώπου έναντι 6-7.000.000 δολαρίων, ενώ Ιάπωνας βιομήχανος προσέφερε 6.000.000 δολάρια. Εφημερίδα το «Βήμα της Κυριακής»: «Ο Έφηβος της Πρέβεζας», φύλλο 21 Δεκ.2008, σελίδα 10/44/Β2. Α.Αποστολίδης: «Αρχαιοκαπηλία και Εμπορία Αρχαιοτήτων», εκδόσεις Άγρα, Αθήνα, 2008. Θ.Αρταβάνης: «Μέτοικος ο Έφηβος της Πρέβεζας», Εφημερίδα «Τοπική Φωνή» φύλλο της 13ης Οκτωβρίου 2000 και φύλλο 3ης Ιουνίου 2009, σελίδα 1 και 9.
Διοικητική διαίρεση Περιφερειακής Ενότητας Πειραιώς

Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της Περιφερειακής Ενότητας Πειραιώς. Τα στοιχεία προέρχονται από επεξεργασία του αρχείου Αρχειοθετήθηκε 2013-12-25 στο Wayback Machine. της Ελληνικής Στατιστικής Αρχής για την απογραφή πληθυσμού της Ελλάδας του 2011. Ο αριθμός μέσα στα [ ] είναι ο μόνιμος πληθυσμός. Η σειρά είναι (γενικά) αλφαβητική.Η Περιφερειακή Ενότητα Πειραιώς έχει πληθυσμό 448997 κατοίκους.

 Έδρα του Δήμου είναι το Κερατσίνι. Ο Δήμος Κερατσινίου - Δραπετσώνας έχει μόνιμο πληθυσμό 91.045 κατοίκους. Στο δήμο περιλαμβάνονται: Δημοτική Κοινότητα Δραπετσώναςη Δραπετσώνα [ 13968 ] Δημοτική Κοινότητα Κερατσινίουτο Κερατσίνι [ 77077 ] Έδρα του Δήμου είναι ο Κορυδαλλός. Ο Δήμος Κορυδαλλού έχει μόνιμο πληθυσμό 63.445 κατοίκους. Στο δήμο περιλαμβάνονται: ο Κορυδαλλός [ 63445 ] Έδρα του Δήμου είναι η Νίκαια. Ο Δήμος Νίκαιας - Αγίου Ιωάννου Ρέντη έχει μόνιμο πληθυσμό 105.430 κατοίκους. Στο δήμο περιλαμβάνονται: Δημοτική Κοινότητα Αγίου Ιωάννου Ρέντηο Άγιος Ιωάννης Ρέντη [ 16050 ] Δημοτική Κοινότητα Νικαίας Αττικήςη Νίκαια [ 89380 ] Έδρα του Δήμου είναι ο Πειραιάς. Ο Δήμος Πειραιώς έχει μόνιμο πληθυσμό 16.3688 κατοίκους. Στο δήμο περιλαμβάνονται: ο Πειραιάς [ 163688 ] η Ψυττάλεια (νησίδα) [ 0 ] Έδρα του Δήμου είναι το Πέραμα. Ο Δήμος Περάματος έχει μόνιμο πληθυσμό 25.389 κατοίκους. Στο δήμο περιλαμβάνονται: το Πέραμα [ 25389 ] Διοικητική διαίρεση Περιφέρειας Αττικής
Γρηγόρης Κασιμάτης

Ο Γρηγόρης Κασιμάτης (1922 - 2004) ήταν Έλληνας δικηγόρος και πολιτικός, αντιπρόεδρος της Ένωσης Δημοκρατικών Δικηγόρων Ελλάδος, και ιδρυτικό στέλεχος του ΠΑΚ και του ΠΑΣΟΚ. Διετέλεσε βουλευτής ΠΑΣΟΚ Α΄ Πειραιώς και Νήσων, και γενικός γραμματέας στα υπουργεία Εθνικής Οικονομίας και Μεταφορών και Επικοινωνιών. Είναι κυρίως γνωστός για τις μηνύσεις που υπέβαλε κατά των πρωταιτίων της χούντας των συνταγματαρχών μαζί με άλλους δικηγόρους (Αλέξανδρος Λυκουρέζος, Ευάγγελος Γιαννόπουλος, Φοίβος Κούτσικας κ.ά.) που οδήγησαν σε μακρόχρονες ποινές φυλάκισης για τους πραξικοπηματίες. Αδελφός του είναι ο Χαράλαμπος Κασιμάτης, αντιστράτηγος του ελληνικού Στρατού Ξηράς, που διετέλεσε υπασπιστής του Ανδρέα Παπανδρέου και διευθυντής του 2ου Γραφείου του ΓΕΣ, και πρώτος εξάδελφός του ο Γεώργιος Κασιμάτης, καθηγητής Συνταγματικού Δικαίου και διευθυντής του Νομικού Γραφείου του Ανδρέα Παπανδρέου.

 Γεννήθηκε το 1922 στα Κύθηρα. Σπούδασε νομικά στην Αθήνα και άσκησε τη δικηγορία στον Πειραιά και την Αθήνα. Κατά τη διάρκεια της ναζιστικής Κατοχής, έλαβε μέρος στην Εθνική Αντίσταση ως μέλος του ΕΑΜ και της ΕΠΟΝ.Υπήρξε συνιδρυτικό μέλος της Ένωσης Δημοκρατικών Δικηγόρων Ελλάδος, μαζί με δικηγόρους που μετέπειτα πρωταγωνίστησαν στην πολιτική και κοινωνική ζωή της χώρας, όπως ο Ευάγγελος Γιαννόπουλος, ο Νικηφόρος Μανδηλαράς, ο Ευστάθιος Αλεξανδρής κ.α. Επί σειρά ετών ήταν αντιπρόεδρος της Ένωσης με πρόεδρο τον Γιαννόπουλο. Ως μέλος του ΠΑΚ, συνελήφθη το 1970, βασανίστηκε στο ΕΑΤ-ΕΣΑ και καταδικάστηκε από Στρατοδικείο σε 3 χρόνια φυλακή, ποινή που εξέτισε στις φυλακές Κορυδαλλού. Αμέσως μετά την αποκατάσταση της δημοκρατίας, μαζί με άλλους δικηγόρους ήταν εισηγητής και συντάκτης μηνύσεων βάση των οποίων διώχθηκαν και καταδικάστηκαν σε πολυετή φυλάκιση οι πρωταίτιοι της χούντας. Διετέλεσε βουλευτής ΠΑΣΟΚ Α΄ Πειραιώς από το 1977 έως το 1981. Από τον Ιούλιο του 1982 έως τον Μάιο του 1985 διετέλεσε γενικός γραμματέας του υπουργείου Εθνικής Οικονομίας. Επίσης κατά το ίδιο χρονικό διάστημα διετέλεσε πρόεδρος της Γνωμοδοτικής Επιτροπής των Αναπτυξιακών Νόμων για τις ιδιωτικές επενδύσεις.Από το 1985 έως το 1989 υπήρξε γενικός γραμματέας του υπουργείου Μεταφορών και Επικοινωνιών και πολιτικός προϊστάμενος του Ταχυδρομικού Ταμιευτηρίου από όπου παραιτήθηκε και αποσύρθηκε από την ενεργό πολιτική δράση.Πέθανε στην Αθήνα στις 17 Μαΐου 2004.
Υπουργείο Πολιτισμού

Το Υπουργείο Πολιτισμού (συντομογραφία: ΥΠ.ΠΟ.) συγκροτήθηκε στις 26 Ιουλίου 1985 από την κυβέρνηση Ανδρέα Παπανδρέου με καθήκοντα την προστασία, τη διάσωση και προβολή της πολιτιστικής κληρονομιάς, καθώς και την ανάπτυξη των τεχνών στην Ελλάδα, σε συνέχεια του προηγούμενου Υπουργείου Πολιτισμού και Επιστημών. Καταργήθηκε το 2009, όταν συγχωνεύθηκε με το Υπουργείο Τουριστικής Ανάπτυξης στο Υπουργείο Πολιτισμού και Τουρισμού. Επανασυστάθηκε στις 27 Ιουνίου 2023 από τη μεταφορά της Γενικής Γραμματείας Αθλητισμού του ΥΠΠΟΑ στο Υπουργείο Παιδείας και Θρησκευμάτων.

 Συνοπτικά, οι ονομασίες του Υπουργείου ήταν οι εξής: Στις 25 Ιουνίου 2013, με το Π.Δ. 118/2013, το Υπουργείο Παιδείας και Θρησκευμάτων, Πολιτισμού και Αθλητισμού μετονομάστηκε σε Υπουργείο Παιδείας και Θρησκευμάτων και ιδρύθηκε το Υπουργείο Πολιτισμού και Αθλητισμού. Στις 27 Ιανουαρίου 2015, με το Π.Δ. 24/2015 οι υπηρεσίες του Υπουργείου Πολιτισμού και Αθλητισμού συγχωνεύτηκαν με τις υπηρεσίες του μέχρι πρότινος Υπουργείου Παιδείας και Θρησκευμάτων στο νεοσύστατο Υπουργείο Πολιτισμού, Παιδείας και Θρησκευμάτων. Στις 22 Σεπτεμβρίου 2015 με το Π.Δ. 70/2015 πραγματοποιήθηκε ανασύσταση του Υπουργείου Πολιτισμού και Αθλητισμού, με αρμοδιότητες όπως αυτό είχε έως και πριν το Π.Δ. 24/2015. Ιστοσελίδα Υπουργείου Πολιτισμού και Αθλητισμού Ιστοσελίδα Γενικής Γραμματείας Αθλητισμού Ιστοσελίδα Γενικής Γραμματείας Πολιτισμού
252

Η τρέχουσα σελίδα αφορά το έτος 252 κατά το Γρηγοριανό ημερολόγιο Το έτος 252 (CCLΙΙ ) ήταν ένα δίσεκτο έτος, το οποίο ξεκινούσε την Πέμπτη . Εκείνη την εποχή ήταν γνωστό ως το έτος των Υπάτων Τρεβονιανού και Βολουσιανού (ή, λιγότερο γνωστό, το έτος 1005 από Κτήσεως Κόσμου). Η ονομασία 252 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.

 Ρωμαϊκή Αυτοκρατορία Μάχη της Βαρβαλισσού: ο βασιλιάς Σαπώρης ο Α' συντρίβει ένα ρωμαϊκό στράτευμα στο πεδίο της μάχης στην Βαρβαλισσό της Συρίας (θα εδύνατο να είχε συμβεί και το έτος 253). Το μέγεθος του ρωμαϊκού στρατεύματος, που σύμφωνα με περσικές πηγές ήταν 70.000 άνδρες, φαίνεται απίθανο να ήταν τόσο μεγάλο. Περσία Ο Σαπώρης ο Α', βασιλιάς της Περσίας. καταστέλλει την επανάσταση του Κορασάν (Ιράν και Τουρκμενιστάν) και επανενώνεται με τον στρατό του. Ο Σαπώρης ο Α' εισβάλλει στην Αρμενία και διορίζει τον Αρτάβαζο τον Ε' ως τον νέο Αρμένη βασιλιά. Η Γεωργία υποτάσσεται ειρηνικά στον Σαπώρη τον Α' και δημιουργεί μία ειδική επαρχία στην Περσική Αυτοκρατορία. Κίνα Ο Σαν Λιενγκ διαδέχεται τον πατέρα του, Σαν Χουάν, ως αυτοκράτορα του Ανατολικού Γου. Θρησκεία Ο Πάπας Κορνήλιος εξορίζεται στην Τσέντουμ Τσέλε (Τσιβιταβέκια) από τον αυτοκράτορα Τρεβονιανό Γάλλο. Ουέι Χουκέν, ιδρυτής της Σανγκκινικής αίρεσης του Ταοϊσμού (πεθαίνει το 334) 21 Μαΐου: Σαν Χουάν, Κινέζος πολέμαρχος και ιδρυτής του Ανατολικού Γου, κατά την διάρκεια της περιόδου των Τριών Βασιλείων (γεννήθηκε το 182) Αυτοκράτειρα Πεν, Κινέζα αυτοκράτειρα του Ανατολικού Γου Τιέν Γιου, Κινέζος στρατηγός του Σάο Ουέι (γεννήθηκε το 171)